   ممبئي (ويب ڊيسڪ) ڀارتي ٽي وي اداڪارا ڊونل بشٽ انڪشاف ڪيو آهي ته سائوٿ انڊين فلم نگري جي هڪ هدايتڪار فلم ۾ ڪم لاءِ گڏ سمجهڻ جو شرط رکيو هو. ڊونل بشٽ صحافت ۽ ماڊلنگ سان گڏوگڏ اداڪاريءَ ۾ پاڻ مڃرائيندڙ شخصيت آهي، کيس ڊرامي سيريل ”اڪ ديوانا ٿا ۽ روپ مرد ڪا نيا سواروپ“ سان شهرت ملي پر کيس انڊسٽريءَ ۾ نالو ڪمائڻ لاءِ وڏي جدوجهد ڪرڻي پئي ۽ ڏکئي وقت مان به گذرڻو پيو، جنهن جو اظهار هن پاڻ هڪ انٽرويو ۾ ڪيو آهي. اداڪارا موجب سائوٿ فلم انڊسٽري جي هدايتڪار فلم ۾ ڪردار لاءِ گڏ سمهڻ جو شرط رکيو هو، جنهن تي مان انڪار ڪيو ۽ ان خلاف ٿاڻي ۾ درخواست ڏني هئي. هن ٻڌايو ته مان ٽي وي ۽ فلمن ۾ اچڻ کان اڳ صحافت سان واڳيل هيس ۽ وڏي عرصي تائين صحافي طور خدمتون انجام ڏنيون. سندس چوڻ هو ته ٽي وي هڪ بهترين ميڊيم آهي ۽ مان خوش قسمت آهيان جو ٽي وي تي پسند ڪئي وڃان ٿي.